DEMCO บวก 5% ขานรับ NUSA เข้าถือหุ้น 23% ขึ้นแท่นเบอร์ 1
DEMCO บวก 5% ขานรับ NUSA เข้าถือหุ้น 23% ขึ้นแท่นเบอร์ 1 ขยายพลังงานทดแทน และเทคโนโลยีเพื่อเพิ่มโอกาสในการเติบโตให้สอดคล้องกับแนวโน้มสถานการณ์โลกในปัจจุบัน
DEMCO บวก 5% ขานรับ NUSA เข้าถือหุ้น 23% ขึ้นแท่นเบอร์ 1 ขยายพลังงานทดแทน และเทคโนโลยีเพื่อเพิ่มโอกาสในการเติบโตให้สอดคล้องกับแนวโน้มสถานการณ์โลกในปัจจุบัน
28 พ.ย. 2565

ผู้สื่อข่าวรายงานว่า วันนี้ (28 พ.ย. 65) ราคาหุ้น  บริษัท เด็มโก้ จำกัด (มหาชน)  หรือ DEMCO  ณ เวลา 10:17 น. อยู่ที่ระดับ 5.70 บาท บวก 0.25 บาท หรือ 4.59% สูงสุดที่ระดับ 5.85 บาท ต่ำสุดที่ระดับ 5.55 บาท ด้วยมูลค่าการซื้อขาย 56.13 ล้านบาท

โดยราคาหุ้น DEMCO ปรับตัวขึ้น ขานรับประเด็นจากบอร์ด บริษัท ณุศาศิริ จำกัด (มหาชน) หรือ NUSA มีมติอนุมัติให้บริษัทเข้าลงทุน DEMCO โดยการทำบิ๊กล็อต เมื่อวันที่ 25 พฤศจิกายน 2565 ซื้อหุ้น DEMCO จำนวน 170,000,000 หุ้น ในราคาหุ้นละ 5 บาท คิดเป็นเงิน 850,000,000 บาท  ส่งผลให้ NUSA เป็นผู้ถือหุ้นอันดับ 1 ของ DEMCO ในสัดส่วนมากกว่า 23%
สำหรับวัตถุประสงค์การลงทุนครั้งนี้ ก็เพื่อขยายธุรกิจไปในกลุ่มธุรกิจที่เกี่ยวข้องกับพลังงานทดแทน และเทคโนโลยีเพื่อเพิ่มโอกาสในการเติบโตให้สอดคล้องกับแนวโน้มสถานการณ์โลกในปัจจุบัน
อนึ่ง DEMCO ดำเนินธุรกิจเกี่ยวกับพลังงานและพลังงานทดแทน และการจัดการพลังงานอย่างมีประสิทธิภาพ รวมทั้งมีธุรกิจที่เกี่ยวกับด้านวิศวกรรมไฟฟ้าครบวงจร มีโรงงานผลิตเหล็กชุบสังกะสีที่ขึ้น VENDER LIST กับการไฟฟ้าฝ่ายผลิตแห่งประเทศไทย (กฟผ.) ดำเนินธุรกิจจากทั้งโครงการภาครัฐและเอกชน เป็นปัจจัยที่สนับสนุนให้ผลการดำเนินงานมีการเติบโตอย่างแข็งแกร่ง